বাংলায় বিজেপির সব নির্বাচন বন্ধ করে দিল কেন্দ্রীয় নেতৃত্ব!

কলকাতা: পশ্চিমবঙ্গে ভারতীয় জনতা পার্টির (BJP) সংগঠন এমনিতেই সুদৃঢ় নয়। এবার যে খবর এল তাতে শোনা যাচ্ছে, পদ্মশিবিরের বঙ্গ সংগঠন বিশ বাঁও জলে। জানা গিয়েছে, বিজেপির সর্বস্তরের নির্বাচন বন্ধ করে দিয়েছে কেন্দ্রীয় নেতৃত্ব । রাতে দিল্লি (Delhi) থেকে বিশেষ বার্তায় এই নির্দেশ দেওয়া হয়েছে । জানা গিয়েছে, বুথ , মন্ডল , জেলা সভাপতি নির্বাচন আপাতত স্থগিত। এমনকী যেসব জায়গায় নির্বাচন হয়েছিল, তার ফলাফলও বাতিল হয়েছে।

শোনা যাচ্ছে, বিক্ষোভ সেই সঙ্গে দুর্নীতি অভিযোগ থাকায় বন্ধ করে দিল কেন্দ্রীয় নেতৃত্ব । এই ঘটনায় বিজেপির রাজ্য নেতৃত্ব কার্যত গভীর সঙ্কটে পড়ল। কারণ এইভাবে নির্দেশ দিয়ে সাংগঠনিক নির্বাচন প্রক্রিয়া বন্ধ করে দেওয়া বিরল ঘটনা। এর আগে এরকম ঘটনা পশ্চিমবঙ্গ বিজেপির ক্ষেত্রে ঘটেনি।

আরও পড়ুন: ১২লাখের আয়ে কর ছাড়েই কি ‘ঝাড়ু পে ঝটকা’? এগজিট পোলে ইঙ্গিত, দিল্লিতে আপ সাম্রাজ্যের পতন

এতে রাজ্য বিজেপি নেতৃত্বের প্রতি কেন্দ্রীয় বিজেপি নেতৃত্বের অনাস্থার বিষয়টি কিন্তু অনেকটাই স্পষ্ট হল। তবে এ ঘটনায় জেলায় জেলায় গেরুয়া শিবিরের কর্মীরা বেশ উৎসাহিত বলে শোনা যাচ্ছে। এবং তাতে পদ্মশিবিরের আদি-নব্য বিভাজন স্পষ্ট হয়ে উঠছে।