কমিশনের ‘সার্ভার সমস‍্যা’ মিটবে কবে?

কলকাতা: বাংলার সিইও দফতরের পুরনো ওয়েবসাইট বাতিল। পুরনো ওয়েব সাইট বাতিলের পরই চালু হল নতুন ওয়েবসাইট (Election Commission launches new website )। এই ওয়েবসাইটেই মিলবে ২০০২ সালের সম্পূর্ণ ভোটার তালিকা। কমিশন সূত্রের খবর, রাজ্যে SIR ঘোষণার পর থেকে রাজ্যের মুখ্য নির্বাচনী আধিকারিকের ওয়েবসাইটে এখনও পর্যন্ত ১ কোটির বেশি সার্চ হয়েছে। সার্ভারে অতিরিক্ত চাপের কারণে ওয়েবসাইটের স্বাভাবিক কাজ করতে অসুবিধা সৃষ্টি হয়েছে। নিষ্ক্রিয় হয়ে পড়েছিল রাজ্যের সিইও দফতরের ওয়েবসাইটটি। তা নিয়ে ক্ষোভও তৈরি হয়েছিল জনগণের মধ্যে। শেষে পুরনো ওয়েব সাইট বাতিল করল কমিশন (Election Commission)।

একজন বৈধ ভোটার বাদ গেলেই বড়সড় আন্দোলনের হুঁশিয়ারি দিয়েছে তৃণমূল।অবশেষে দেশের ১২ রাজ্য ও কেন্দ্রশাসিত অঞ্চলের সঙ্গে একযোগে বাংলাতেও ঘোষণা হয়ে গিয়েছে এসআইআরে। এরইমধ্যে শোরগোল চলছে ২০০২ সালের ভোটার লিস্ট নিয়ে। সূত্রের খবর, ওই বছরের ভোটার লিস্টের সঙ্গে সাম্প্রতিক ভোটার লিস্টের ম্যাপিংয়ের কাজ ইতিমধ্যেই শেষ হয়ে গিয়েছে। তবে এরইমধ্যে ২০০২ সালের বৃহস্পতিবার বিস্ফোরক অভিযোগ করতে দেখা যায় তৃণমূলের রাজ্য সাধারণ সম্পাদক কুণাল ঘোষকে। তোলেন কারচুপির অভিযোগ। এর মধ্যেই নিষ্ক্রিয় হয়ে পড়েছিল রাজ্যের সিইও দফতরের ওয়েবসাইটটি। সেই ওয়েবসাইট অকেজো হয়ে পড়ায় তা সম্ভব হচ্ছিল না। এবার বিজ্ঞপ্তি জানিয়ে বাংলার জন্য নতুন ওয়েবসাইটের কথা জানিয়ে দিল নির্বাচন কমিশন।

আরও পড়ুন: বাংলায় SIR, আজ মেগা বৈঠক দলীয় নেতাদের, কী বার্তা দেবেন অভিষেক?

এই পরিস্থিতিতে নতুন ওয়েবসাইট চালু করল সিইও দফতর। ওয়েবসাইটটির নাম— https://ceowestbengal.wb.gov.in/ । সিইও দফতর সূত্রে খবর, এই ওয়েবসাইট থেকেই ২০০২ সালের সম্পূর্ণ ভোটার তালিকা পাওয়া যাবে। পাশাপাশি এসআইআর সংক্রান্ত কাজকর্মও হবে এই ওয়েবসাইটে। SIR চলাকালীন সঠিকভাবে সার্ভারের পরিষেবা চালিয়ে যেতে CEO দফতর একটি স্টেট ডেটা সেন্টার (SDC) সার্ভার ব্যবহার করার সিদ্ধান্ত নিয়েছে বলে কমিশন সূত্রে খবর। বর্তমানে কেন্দ্রীয় সরকারের ইলেকট্রনিক্স ও তথ্যপ্রযুক্তি মন্ত্রকের অধীনে ন্যাশনাল ইনফরমেটিকস সেন্টার (NIC) জাতীয় নির্বাচন কমিশন (ECI) এবং রাজ্যের মুখ্য নির্বাচন আধিকারিকের পোর্টালের প্রযুক্তিগত দিক রক্ষণাবেক্ষণের কাজ করছে।

দেখুন ভিডিও